Georges Moustaki

Georges Moustaki (vlastným menom Giuseppe Mustacchi, * 3. máj 1934, Alexandria, Egypt†  23. máj 2013, Nice, Francúzsko) bol francúzsky textár, skladateľ a spevák.

Životopis 
Narodil sa ako syn gréckeho kníhkupca v Alexandrii. V kozmopolitickom prostredí tohto mesta sa naučil okrem rodnej gréčtiny aj taliansky, arabsky a francúzsky. 

Študoval vo francúzskej škole, kde získal vzťah k francúzskym šansónom. 

V roku 1951 odcestoval do Paríža, kde sa snažil uživiť mnohými spôsobmi. Najskôr ako novinár, potom ako barman v piano-bare a zložil prvé šansóny. Potom ako stretol Georges Brassensa, ktorý ho presvedčil, aby sa venoval hudbe. Na jeho počesť si zvolil meno Georges ako súčasť pseudonymu. V roku 1958 stretol Édith Piaf pre ktorú otextoval aj jednu z jej najznámejších piesní Milord na hudbu Marguerite Monnotovej.

V 60. rokoch ako skladateľ a textár vytvoril Moustaki množstvo šansónov pre najznámejších šansoniérov ako sú Édith Piaf, Barbara, Serge Reggiani, Dalida, Yves Montand, Juliette Gréco a Henri Salvador. K najznámejším patria Ma liberté, Le métèque, Ma solitude, En Mediterranée, Hiroshima, Nadjejda, Sarah, Joseph, Milord, alebo La longue Dame Brune

Na konci 60. rokov spolupracoval so speváčkou Barbarou, ktorá na spoločnom turné v roku 1968 ochorela a tak odohral svoj prvý sólový koncert, čím začala jeho kariéra šansoniéra.

V roku 1985 dostal francúzske štátne občianstvo.

Svoju spevácku kariéru ukončil kvôli chorobe v roku 2009 potom čo posledný koncert v Barcelone musel zrušiť. Je pochovaný na Cimetière du Père-Lachaise.

Zomrel po dlhoročnom boji s chronickou obštrukčnou pľúcnou chorobou.

Referencie

Iné projekty

Externé odkazy 
 

 Oficiálna stránka

Zdroj 

Francúzski šansoniéri
Francúzski skladatelia modernej hudby
Francúzski textári piesní
Osobnosti pochované na Père-Lachaise
Francúzske osobnosti gréckeho pôvodu
Osobnosti z Alexandrie